Kysy menneiden aikojen suurilta, -
mistä kunniansa kudottiin.
Kysy, milloin matkansa varrella -
vaihtui vaatteensa taivaallisiin.
Moorian vuorella...
Lämpimästi tervetuloa tänään seikkailemaan Esterin kanssa!
Hyvä TV7:n katsoja!
Olet lämpimästi tervetullut tutus- tumaan paremmin Esterin kirjaan -
ja Esterin elämäntarinaan.
Ester eli Persian mahtavassa valtiossa.
Noin 400 vuotta aiemmin oli tultu pakkosiirtolaisuuteen.
Enää ei kuitenkaan oltu pakkosiirtolaisuudessa.
Jos siellä oli joku juutalainen, niin se oli vapaasta tahdostaan.
Juutalaiset olivat pääasiassa hyvin vahvoissa asemissa -
Persian valtavan suurella alueella. He olivat myös varakkaita.
Hyvinvointi piti siis heitä siellä silloinkin, -
kun he olisivat jo saaneet lähteä takaisin omaan maahansa -
nostamaan köyhää ja jo rappeutunutta valtiota uudelleen.
Hadassan isä ja äiti olivat olleet noin 100 vuotta tuossa maassa -
ja tottuneet elämään siellä.
He olivat tyytyväisiä. Kaikki oli hyvin. Oli turvallista.
Heillä oli hyvät asemat. Oli oikeuksia. Kaikki oli hyvin.
Tapahtui jotain, mitä Raamattu ei kerro.
Pienen Hadassan elämässä tuli kuitenkin suuri muutos.
Hän oli saanut kasvaa isän ja äidin turvissa elämänsä.
Heidät otettiin pois tästä ajasta.
Hänestä tuli orpo tyttö.
Mordokai oli hänen serkkunsa.
Hän oli ottanut sellaisen nimen.
Oli helpompi olla Persiassa sellaisella nimellä, -
joka tuli jostakin Persian jumalan nimestä.
Tämä serkku päätti ottaa Hadassan itselleen.
Tuo Hadassan nimi oli sen verran juutalainen, -
että tuntui turvallisemmalta vaihtaa tytölle nimi saman tien.
Niin hän antoi Astarte-jumalan mukaan -
hänelle nimen Tähti, Ester.
Tämä tyttö oli aivan valloittanut Mordokain sydämen.
Tyttö oli kuin tähti hänen elämässään: ihana, suloinen, kaunis.
Hän oli oikein erityisen kaunis lapsi.
Mordokai rakasti häntä sydämestään.
Pian Ester tottui uuteen nimeensä. Hän oli Tähti.
Vaikka sydämessä oli loppuelämän isän ja äidin kokoinen aukko, -
niin rakkautta ja huolenpitoa ei häneltä puuttunut.
Mordokai piti siitä huolen.
Mordokai oli korkeassa asemassa Persiassa.
Hänen toimensa oli portissa.
Portissa tehtiin kaikki suuret ja vaikuttavat päätökset.
Mordokailla oli paljon valtaa.
Ester tottui jo pienenä siihen, -
että kasvatti-isällä Mordokailla oli paljon tärkeitä tehtäviä.
Hän päätti monista valtakunnan asioista, -
ja joitakin asioita hän sai kuulla kotiinkin, -
mitä valtakunnassa oli menossa.
Persian suurta valtakuntaa hallitsi Ahasveros.
Hän rakasti juhlien pitämistä.
Juhlat toisensa perään kuuluivat vuosittaiseen arkeen.
Niissä juhlissa viini virtasi kuninkaalliseen tapaan.
Ahasveros kuitenkin kunnioitti jokaisen tahtoa ja sanoi, -
että kukin saa ottaa sen verran kuin tahtoo. Ei ole pakko juoda.
Sitten hän sai oikein kuningasidean.
Nyt voisimmekin viettää sellaiset juhlat, -
että kaikki valtakunnan suuret ruhtinaat ja ylimykset -
tulisivat katselemaan, miten mahtava valtio meillä on.
Miten mahtavasti meillä on kaikkea.
Siis 180 päivää eli puoli vuotta juhlintaa Suusanin linnassa.
Viikot ja kuukaudet kuluivat, ja viini virtasi.
Juhlat jatkuivat.
Sadat ja tuhannet ylimykset ja ruhtinaat kokivat, -
että on heillä mahtava valtio.
Täällä he saivat iloita hyvästä valtiostaan ja mahtavuudestaan.
Siihen aikaan oli tapana lepäillä kultaisissa vuoteissa.
Siitä vuoteelta käsin siemailtiin ruokaa ja juomaa.
Oli oikein rentoutunut olo itse kullakin.
Sitten Ahasveros ajatteli, -
että kun puoli vuotta vain ylimykset ja ruhtinaat ovat juhlineet, -
niin pidetään 7 päivän juhlat, niin että kaikki pääsevät.
Vanhukset ja lapsetkin ikään katsomatta kaikki pääsevät juhliin.
Hän, Ahasveros, pitää miehille sen 7 päivää -
ja hänen vaimonsa Vasti-kuningatar naisille omat juhlat.
Niin juhlat alkoivat. Entistä enemmän viiniä.
Entistä enemmän nautiskelua.
Siellä lapset juoksentelivat ja ihmettelivät, -
täälläkö isä on ollut puoli vuotta juhlimassa.
Täälläpä on tosi hienoa, upeaa!
Voi, mekin saamme herkkuja niin paljon, kuin haluamme!
Ja kaikenlaisia ihania hedelmäisiä juomia mielin määrin.
Kaikkea hyvää saamme.
Tuli 7. päivä -
ja Ahasveros oli hyvinkin jo iloisella mielellä viinistä.
Olivatpa kaikki mukana olevat miehetkin jo melko humaltuneita.
Minulla on kuulkaas komea vaimo!
Ette ole niin komeaa naista nähneet milloinkaan, -
mikä meidän hovissa minulla on!
Niin komea ja kaunis on se Vasti!
Uskokaa tai älkää. Se on kuulkaa tämän maan kaunein nainen.
Minäpäs kutsutan hänet kaikille teille nähtäväksi.
Olemmehan iloa keskenämme, miehet, jo pidettykin puoli vuotta.
Ja vielä 7 päivää lisäksi. Pitäähän meidän saada nainen nähtäväksi.
Hän on niin kaunis, niin ihana se minun Vastini!
Käykääpä palvelijat hakemassa Vasti tänne, -
niin että saamme kaikki koko komeutta katsella.
Vasti oli kurkkuaan myöten jo siinä vaiheessa kaikkea juominkia täynnä.
Hän ajatteli, että hänhän ei sinne humaltuneitten miesten eteen mene -
omaa kauneuttaan näyttämään. Jo riittää.
Puoli vuotta tätä menoa on tässä katseltu.
Sitten myöhemmin vähän arvokkaam- massa tilanteessa voin tullakin, -
mutta en kyllä tuonne vaan katseltavaksi.
Siitäkös Ahasveros suuttui. Hän sai julkisen loukkauksen. Mitä?
Kuningatarko uskaltaa uhmata kuningasta kesken kaiken -
näitten valtavien ihmismassojen edessä?
Hänkö Ahasveros tulisi näin häväistyksi?
Hetken hän miettii.
Hänhän rakastaa Vastia. Avioliitto on ollut hyvä ja kaikki hyvin.
Kun hän katsoo ylimystön ilmeitä, siellä ollaan sen näköisiä, -
että nyt kuninkaan pitäisi tehdä jotain.
Niin hän kysyy, mitä pitää tehdä Vastille, -
joka kieltäytyi tulemasta kuninkaan eteen.
Siinä kohti hän sai hyvät neuvot.
"Kuningatar Vasti ei ole rikkonut ainoastaan kuningasta vastaan, -
vaan myös kaikkia ruhtinaita vastaan -
ja kaikkia kansoja vastaan kuningas Ahasveroksen kaikissa maakunnissa.
Kun kuningattaren teko tulee kaikkien vaimojen tietoon, -
saattaa se heidät halveksimaan aviomiehiänsä, he kun voivat sanoa:
'Kuningas Ahasveros käski tuoda kuningatar Vastin eteensä, -
mutta tämä ei tullut'.
Jo tänä päivänä voivat Persian ja Meedian ruhtinattaret, -
jotka kuulevat kuningattaren teon, puhua siitä -
kaikille kuninkaan ruhtinaille, ja siitä tulee halveksimista -
ja suuttumusta riittämiin asti.
Jos kuningas hyväksi näkee, julkaistakoon kuninkaallinen käsky -
ja kirjoitettakoon muuttumattomana Persian ja Meedian lakeihin, -
ettei Vasti enää saa tulla kuningas Ahasveroksen eteen -
ja että kuningas antaa hänen kuninkaallisen arvonsa toiselle, -
häntä paremmalle.
Kuninkaan antama säädös tulee tun- netuksi koko hänen valtakunnassaan,
vaikka se onkin suuri, ja kaikki vaimot, -
niin suuret kuin pienetkin, antavat kunnian aviomiehillensä."
Tämä puhe miellytti kuningasta.
"Hän lähetti kaikkiin kuninkaan maakuntiin [127 kpl] -
kuhunkin maakuntaan sen omalla kirjoituksella -
ja kullekin kansalle sen omalla kielellä - kirjeet, -
että joka mies olkoon herra talossansa -
ja saakoon puhua oman kansansa kieltä."
Kun alkoi pää selvitä, alkoi Ahasveros miettiä, -
mitä tämä hänen arjessaan tarkoittaa.
Avioliitto loppui. Vasti on pantu pois.
Jotain on tehtävä.
Hän kysyi neuvoja, miten nyt edetään.
"Niin kuninkaan palvelijat, jotka toimittivat hänelle palvelusta, -
sanoivat: 'Etsittäköön kuninkaalle nuoria neitsyitä, näöltään ihania.
Ja asettakoon kuningas kaikkiin valtakuntansa maakuntiin -
käskyläiset keräämään kaikki nuoret neitsyet, näöltään ihanat, -
Suusanin linnaan, vaimolaan, Heegain, kuninkaan hoviherran -
ja vaimojen vartijan, huostaan, ja annettakoon heille -
heidän kauneudenhoitonsa. Ja neitsyt, johon kuningas mieltyy, -
tulkoon kuningattareksi Vastin sijaan'."
Tämä miellytti kuningasta, ja niin hän toteutti sen.
Joka puolella 127 maakunnassa -
etsittiin kauniita neitsyitä.
Kukaan ei enää ollut turvassa.
Ei voinut piiloutua eikä kätkeytyä.
Kaikki tiesivät, missä on kauniita nuoria naisia.
Niin tuli aina ovelle koputus: -
"Teidän talossa on kuulemma kaunis nuori nainen. -
Mukaan vaan! Me viemme linnaan. Hänestä voi tulla kuningatar, -
mutta jos ei tule, hän saa kuitenkin täyshoidon loppuelämäkseen -
haaremin toisten - ehkä tuhansien - naisten joukossa.
Siellä on kuitenkin kaikki hyvin. Ruokaa ja vaatteita riittää.
Mukaan vaan!" Ei kysytty, haluatko vai mitä elämältäsi tahdot.
Niin Mordokain kotiinkin tultiin.
Oli kuultu, että siinä talossa on hyvin kaunis nuori nainen, Ester.
Ester haettiin Suusanin linnaan.
Halusiko Mordokai, että hänen serkkunsa joutuu sinne -
kuningatarehdokkaaksi -
tai jos ei tule valituksi, niin loppuiäksi haaremiin?
Kukaan ei tiedä, mitä Mordokai ajatteli, -
mutta varmasti hän isän rakkauden sydämellä rukoili, -
pyysi Israelin Jumalaa ja Jumalan mielisuosiota Esterin ylle.
Tyttären ylle, jota hänen sydämensä valtavasti rakasti.
Kauneudenhoitoa piti antaa ainakin vuosi.
Ensimmäinen puoli vuotta -
mirhaöljyllä. Ja toiset puoli vuotta hajuaineilla -
ja muilla naisten kauneudenhoito- keinoilla.
Vähintään 12 kuukautta ihania kauneudenhoitoja.
Sen jälkeen sai mennä kuninkaan eteen.
Noin neljän vuoden ajan -
tyttö toisensa jälkeen oli mennyt Ahasveroksen eteen -
ja yöksi hänen luokseen.
Jokainen tytöistä oli palautettu toiseen taloon, -
vaimolaan, haaremiin sivuvaimoksi.
Ehkä joskus kuninkaalle voi tulla mieleen: -
"Olihan minulla senkin niminen nuori tyttö vuonna se ja se. -
Josko hänen kanssaan haluaisin olla nyt tämän yön."
Tai sitten ei tullut enää koskaan kutsutuksi kuninkaan luo.
Joutui elämään siellä tuhansien muiden naisten keskellä, -
valtavan kateuden keskellä.
Siellä pidettiin erittäin tarkkaa kirjanpitoa, kuka kutsutaan milloinkin.
Kuka on kutsuttu kuinkakin monta kertaa kuninkaan eteen.
Kaikki kirjattiin ylös.
Ei koskaan omaa perhettä.
Ei koskaan omaa puolisoa, ydinperhettä.
Jos lapsia syntyi, heidänkin kohtalonsa oli...
Heidän puolestaan joutui pelkäämään.
Oli epävarmaa, miten näille lapsille kävi.
Kaikkien prinsessasatujen unelmat -
eivät todellakaan toteutuneet tässä hovissa.
Ja Ester vietiin. Jumala antoi mielisuosion, -
niin että kuka ikinä näki hänet -
vaimolassa Heegain huostassa, -
kaikki mieltyivät häneen, niin myös Heegai.
Hänen vastuullaan olivat naiset ja heidän kauneudenhoitonsa.
Hän välittömästi päätti, -
että tämä nuori nainen täytyy hyvin kiiruusti viedä kauneudenhoitoon -
ja kiiruusti antaa hänelle kaikki, mitä pitää antaa -
ennen kuninkaan tykö menoa. Hänet täytyy laittaa -
vaimolan parhaaseen alueeseen.
Hänessä on jotain ytyä, jotain erityistä ainesta.
En tiedä, oliko hän erikoisen älykäs. Salomo sanoi, -
että kultarengas sian kärsässä on kaunis nainen älyä vailla.
Oliko tämä kaunis nainen sellainen, jolla oli myös älyä?
Miten tahansa, mutta ennen kaikkea Jumalan mielisuosio vaikutti -
Heegaihiin ja kaikkiin ihmisiin.
Hän arvosti ja kunnioitti vanhempia ihmisiä, rakasti Mordokaita.
Joka päivä 12 kuukautta Mordokai kävi -
katselemassa ja kuikuilemassa kauneudenhoitohuoneiden lähellä.
Hän kuulosteli, voiko Ester hyvin. Oliko kaikki kunnossa?
Yhtenäkään päivänä hän ei jättänyt käymättä.
Esterillä oli tieto siitä, että hän on rakastettu.
Isä ei ole minua unohtanut. Kasvatti-isäni Mordokai -
joka päivä käy selvittämässä, voinko hyvin.
Hänen rakastettuna olemisen kokemuksensa jatkui.
Niin tuli aamu, jolloin hänelle kerrottiin, -
että tänään sinut lähetetään Ahasveroksen luokse.
Saat ottaa mitä tahansa mukaasi.
Kaikki muutkin ovat saaneet ottaa täältä vaimolasta, mitä tahtoivat.
Ester kysyi heti Heegailta, mitä tämä suositteli.
Otan mukaani vain sen, mitä sinä pidät hyvänä ottaa mukaan.
Niin tapahtui. Hän otti mukaansa vain sen, mitä Heegai suositteli.
Varmasti jännitti.
Tämä päivä siis ratkaisee koko loppuelämän.
Jos tänään teen vaikutuksen kuninkaaseen, -
niin voin olla jo tänään kuningatar - tai huomenna, -
ja koko valtakunta tietää, että täällä on Ester-kuningatar -
Vastin sijaan.
Jos taas kuningas ei mielly minuun, -
joudun olemaan koko loppuikäni tuhansien sivuvaimojen joukossa.
Kukaan ei muista minua. Jaksaako Mordokaikaan käydä päivittäin -
kuulostelemassa, miten siellä voin.
Kauhistuttava loppuelämä!
Mordokai oli kuitenkin opettanut hänelle, -
että kaikki on elävän Israelin Jumalan käsissä meidän elämässämme.
Siihen luottaen Ester asteli kuninkaan eteen.
Kävi miten kävi, niin se on Jumalan käsissä.
Hänelle oli laitettu hieno puku päälle ja opetettu, miten kävellä.
Miten niiataan kauniisti kuninkaalle.
Miten käyttäydytään hienosti kuninkaan edessä -
ja ollaan suloisimmillaan. Niin hän menee.
Valtava jännitys! Miten tässä käy?
En voi kuin olla oma itseni. Ja se riittää. Olla oma itsensä.
Ester astelee arvokkaasti kuningas Ahasveroksen eteen.
Kuningas katsoo heti: "Hmm. Mikäs nainen tämä on?"
Kun hän avaa suunsa, sehän on kuin hunajaa korvilleni.
Jotain niin suloista ja hyvää.
Tämähän onkin miellyttävä nuori nainen.
Noin 25-vuotias.
Kaunis näkyy olevan sekä vartaloltaan että kasvoiltaan.
Hän ei ole ottanut mukaansa muuta kuin, mitä Heegai on suositellut.
Hän ei ole ainakaan Vastin tapainen nainen, -
vaan kunnioittaa ja arvostaa sitä, mitä hänelle neuvotaan ja ohjataan.
Vuorokaudessa kuningas menettää sydämensä Esterille.
Tämän naisen haluan Vastin sijaan kuningattareksi.
Hän ottaa kruunun -
ja laittaa sen Esterin hiuksille.
Siinä samassa Esteristä tuli Vastin vihaama nainen -
ja tuhansien naisten kateuden kohde.
Ja valtakunnan ykkösnainen, jota kaikki katsoivat.
Ei ollut enää yksityiselämää. Oli vain julkisuus.
Mitä ikinä hän sanoi tai teki, se tuli julkisuuteen.
Hänelle annettiin välittömästi valtavasti palvelijoita -
ja eunukkeja, joiden kanssa elää.
He pitivät hänestä huolta ja pitivät hänet hyvissä voimissa.
Hän totutteli rauhassa elämään kuningattarena -
ja varmaan pitikin siitä.
Hän ei vielä kauan ollut ollut kuningattarena, -
kun hän näki Mordokain ikkunasta. Hän oli portilla töissä.
Kasvatti-isä Mordokai lähetti hänelle viestin: -
Kuule, on menossa salaliitto. Ahasveros halutaan tappaa.
Se on totta. Kaksi eunukkia on päättänyt tappaa Ahasveroksen.
Vie sana nopeasti kuninkaalle.
Ester meni ja kertoi Ahasverokselle, mitä Mordokai kertoi.
Tämä pitää tutkia ja se tutkittiin.
Ahasveros laittoi heti omat miehensä asialle ja selvisi, -
että Mordokai oli puhunut totta.
Oli tekeillä kapina.
Nämä kaksi miestä menettivät henkensä sinä päivänä.
Ahasveros oli tyytyväinen, samoin Ester, -
koska sehän olisi tiennyt myös Esterin elämän loppua.
He olivat kiitollisia. Mordokai jatkoi työtään portilla kuin ennen.
Yhden asian Mordokai oli sanonut Esterille, -
ennen kuin Ester oli lähtenyt kauneudenhoitoon vietynä.
"Älä koskaan paljasta syntyperääsi. Älä kerro, että olet juutalainen. -
Älä paljasta sitä kauneudenhoidossa ja jos sinusta tulee kuningatar, -
älä paljasta silloinkaan syntyperääsi."
Ester oli tottunut siihen, että Mordokai antoi hyviä neuvoja.
Hän ei pettänyt Mordokain luottamusta, vaan vaikeni täysin tästä.
Eräänä päivänä Ester taas kurkistaa ikkunasta ulos, -
onko kasvatti-isä siellä, että hän voi vilkuttaa.
Mitä oli tapahtunut?
Miksi kasvatti-isä on pukeutunut säkkiin ja huutaa tuskissaan, -
niin että se kuuluu koko pihan yli? Aivan järkyttävä tuskanhuuto!
Ester lähettää nopeasti palvelijoittensa kautta hyviä vaatteita -
ja käskee Mordokain pukeutua niihin.
Mutta Mordokai ei huoli niitä vaatteita.
Hän jatkaa säkkiin pukeutuneena, -
ja tuskanhuuto vain yhä yltyy. Se kuuluu läpi koko alueen.
Niin Ester pyytää palvelijoitaan selvittämään, mitä on tapahtunut.
Mikä kasvatti-isälläni on? Miksi hän huutaa pihalla noin?
Miksi hän on pukeutunut säkkiin? Se alkaa sattua myös -
Esterin sydämeen. Isällä on hätä.
Niin isä kertoo palvelijan kautta tämän.
On sellainen tilanne, -
että koko meidän kansamme on nyt tuhon oma.
Haaman on luvannut -
valtavan summan -
juutalaisista rahaa -
kuningas Ahasverokselle.
Ahasveros on mennyt tähän lankaan.
Haaman tuli vasta pääministeriksi.
Hän on sanonut: "On yksi kansa hajallaan ja erillään -
muiden kansojen seassa sinun valtakuntasi kaikissa maakunnissa.
Heidän lakinsa ovat toisenlaiset kuin kaikkien muiden kansojen, -
he eivät noudata kuninkaan lakeja, eikä kuninkaan sovi jättää -
heitä rauhaan. Jos kuningas hyväksi näkee, kirjoitettakoon määräys, -
että heidät on tuhottava; -
ja minä punnitsen kymmenentuhatta talenttia hopeata virkamiehille, -
vietäväksi kuninkaan aarrekammioihin."
Kymmenentuhatta talenttia aarrekammioihin vietäväksi oli -
niin valtava määrä kuin 350 000 kiloa hopeaa, -
ja 15 000 vain oli kuninkaan palkka vuodessa.
Aivan mieletön omaisuus!
Mistä Haaman aikoi nämä valtavat rahasummat saada?
Varakkaiden juutalaisten omaisuudesta, kun heidät on tapettu.
Sitten ne tuodaan kuninkaan aarrekammioihin.
Kaikki tämä Haamanin juutalaisviha ja tuho -
on lähtenyt minusta liikkeelle. Näin Mordokai kertoi Esterille.
Minä en kumartanut Haamania, vaikka kuninkaan käskystä -
sitä pääministerinä piti kaikkien kumartaa.
Enhän minä voi kumartaa! Mooseksen lain mukaan vain Herraa, Jumalaasi, -
sinun pitää kumartaman. En minä voi ihmistä kumartaa.
Siksi Haaman vihaa minua ja kaikkia juutalaisia.
Tämä laki on sinetöity.
Kuningas on ottanut kädestään sinettisormuksen -
ja antanut sen Haamanille -
ja sanonut: "Hopea olkoon annettu sinulle, ja samoin se kansa, -
tehdäksesi sille, mitä hyväksi näet".
Välittömästi sen jälkeen Haaman on laittanut -
kaikkiin 127 maakuntaan kirjeet, -
"että oli hävitettävä, tapettava ja tuhottava kaikki juutalaiset, -
nuoret ja vanhat, lapset ja vaimot, samana päivänä, -
kahdennentoista kuun, se on adar- kuun, kolmantenatoista päivänä, -
ja että oli ryöstettävä, mitä heiltä oli saatavana saalista."
Tämä kolmastoista adar-kuuta arvalla hankittiin.
Siitä tulee päivä, jolloin kaikki juutalaiset tuhotaan.
Sen aikaisessa maailmassa -
melkein kaikki maailman juutalaiset olivat -
tuolla 127 maakunnan alueella.
Haaman päätti lopettaa juutalaisen kansan.
Esterille tuli valtava tuska! Minäkin olen juutalainen!
Nyt minua pyydetään menemään kuninkaan luo pyytämään apua -
ja tekemään asioille jotain.
Ester on ihan paniikissa ja kauhuissaan siitä ajatuksesta.
Hän oli nuori, siinä vaiheessa noin 31-vuotias -
ja vasta 6 vuotta kuningattarena ollut.
Hän oli turvassa ja hyvinvoinnissa elänyt nainen, lapseton.
Hänenkö pitäisi uhmata kuningasta Vastin tavoin?
Hän tiesi, mitä siitä on sanottu. Hän sanoi Mordokaille: -
"Kaikki kuninkaan palvelijat ja [...] maakuntien kansa tietävät, -
että kuka ikinä, mies tai nainen, kutsumatta menee kuninkaan luo -
sisempään esipihaan, on laki sama jokaiselle: hänet surmataan;
ainoastaan se, jota kohti kuningas ojentaa kultavaltikkansa, jää eloon.
Mutta minua ei ole kolmeen- kymmeneen päivään kutsuttu -
tulemaan kuninkaan tykö." En minä voi mennä.
Tällaisen viestin Ester lähetti kasvatti-isälleen.
Hän kiersi kiekkaa omassa huo- neessaan palvelijoitten keskellä.
Mitä minä teen? Koko kansa tuhotaan, -
mutta minä en voi mennä. Kuolen, jos menen.
Jos kuningas ei osoita kultavaltikalla. En voi mennä. En voi.
Eikö kasvatti-isäni tajua sitä, -
että minun pitää odottaa kutsua?
Sitten voin kutsuttuna kertoa kuninkaalle tämän.
En voi noin vain mennä. Minä tuhoudun!
Ei kukaan saa mennä kutsumatta! Ei edes kuningatar!
Voi kauheaa!
Hänelle ei maistunut ruoka, ei juoma, ei mikään.
Hän vaan miettii.
Eikö löytyisi joku muu keino? Eikö joku muu voisi tämän hoitaa?
Sitten tulee Mordokain sana taas palvelijan kautta: -
"Älä luulekaan, että sinä, kun olet kuninkaan linnassa, -
yksin kaikista juutalaisista pelastut. -
Jos sinä tänä aikana olet vaiti, -
tulee apu ja pelastus juutalaisille muualta, -
mutta sinä ja sinun isäsi perhe tuhoudutte. -
Kuka tietää, -
etkö sinä juuri tällaista aikaa varten -
ole päässyt kuninkaalliseen arvoon?"
Se oli vetoomus, joka lävistää Esterin sydämen.
Niin, tämähän on ihme.
Minä, juutalainen nainen, olen nyt ollut kuningatar jo kuusi vuotta.
Kaikkien niitten tuhansien naisten joukosta minut valittiin.
Mordokai on ollut aina oikeassa. Nyt hän sanoo, -
että ehkä minä juuri tätä varten olen tullut kuningattareksi.
Ehkä se onkin Korkeammalta tullut tehtävä?
Ehkä Jumala onkin laittanut minut kuningattareksi tätä aikaa varten?
Enhän minä nyt voi hukata tätä tehtävää enkä halua tuhoutua.
En halua menettää tätä mahdollisuutta.
Silti kaikki kauhuajatukset samalla kulkevat hänen mielessään.
Jos se kultavaltikka ei ojennu häntä kohti, -
niin se ojentuu tappamaan hänet. Hänelle käy kuin Vastille.
Koko kansa tietää, että Ahasveros on hyvin äkkipikainen -
ja nopealiikkeinen otteissaan. Ei häntä voi vaimo määräillä, -
varsinkaan Vastin teon jälkeen.
Koko 6 vuoden aikana hän ei ole koskaan noussut kuningasta vastaan.
Hän ei ole ilmaissut kuninkaalle omaa tahtoaan, -
jos on ollut epävarmaa, onko kuningas asian takana -
tai mitä kuningas siitä ajattelee.
Pitkän pohdinnan, kamppailun ja taistelun jälkeen, -
syvään sydämen tuskaan asti -
käydyn kamppailun jälkeen Ester viestittää Mordokaille: -
"Mene ja kokoa kaikki Suusanin juutalaiset, -
ja paastotkaa minun puolestani; olkaa syömättä ja juomatta -
kolme vuorokautta, yöt ja päivät. Myös minä palvelijattarineni -
samoin paastoan. Sitten minä menen kuninkaan tykö, -
vaikka se on vastoin lakia; -
ja jos tuhoudun, niin tuhoudun."
Mordokai meni ja teki, niin kuin Ester oli pyytänyt.
Kolme vuorokautta kaikki paastosivat.
Naiset, miehet, lapset, koko juutalainen kansa.
Kaikki, jotka jo noin kolme kuukautta olivat olleet kauhuissaan.
Mikään ei pelasta meitä adar-kuun kolmantenatoista päivänä.
Me olemme tuhon omat.
Ahasveros on sinetillä sinetöinyt luvan Haamanille.
Ei mikään pelasta meitä.
Myös eläimet olivat syömättä ja juomatta kolme vuorokautta.
Ester ja palvelijat myös.
Tuon kolmen vuorokauden aikana -
Esterin mieleen tuli ajatus, miten tämä pitää hoitaa.
Hyvin usein ns. Ester-paaston aikana vielä tänäkin päivänä -
Jumala antaa erityisen viisauden, kuinka asiat pitää hoitaa.
Siinä ei välttämättä ole mitään järkeä ihmisen silmin.
Ne ovat Jumalan viisauden ajatuksia.
Jumalan hulluus on viisaampaa kuin viisaimman ihmisen viisaus.
Uskon, että Jumala antoi Esterin sydämeen oivallisen ajatuksen -
näiden kolmen vuorokauden aikana.
Hän laittautui kauniiksi, pukeutui -
ja lähti menemään -
kohti Ahasveroksen esipihaa.
Sinne ei kellään ollut lupaa mennä kuin kutsuttuna.
Vain yksi ele voi pelastaa sinne menevän ihmisen hengen.
Se, että kuningas ojentaa kultavaltikkansa.
Ester tiesi, että koko juutalainen kansa nyt paastosi -
- uskon, että myös rukoili.
Voi olla, että Mordokai rukoili kolme vuorokautta yötä päivää -
Jumalan mielisuosiota.
Ehkä koko juutalainen kansa anoi sitä nyt Esterin ylle.
Hyvin usein paastossa tapahtuu niin, -
ja uskon, että Esterillekin tapahtui, -
että jotenkin se sisäinen voima tulee paljon vahvemmaksi.
Ester astelee ryhdikkäästi -
varmana asiastaan esipihalle.
Tuhoudun, jos tuhoudun, -
mutta teen voitavani.
Sen, mitä varten ehkä minut on -
tähän kuninkaalliseen asemaan asetettu.
Miten käy?
Ensimmäinen askel.
Kuninkaalta ei mitään reaktiota.
Toinen askel.
Kuninkaalta ei mitään reaktiota.
Kolmas askel.
Nyt kuningas huomaa, -
ja mitä tapahtuu? Tuhoudunko?
Neljäs askel.
Juuri, kun Ester on sitä ottamassa, hän huomaa, -
että kuningas ojentaa kultavaltikan.
Ester tietää, -
että hänet on juuri tätä varten asetettu kuninkaalliseen tehtävään.
Nyt on hänen aikansa toimia.
Kuningas kysyy, mikä hänet on saanut ottamaan näin suuren riskin.
Asian täytyy olla todella suuri ja merkittävä, -
että tulet kutsumatta minun eteeni.
Kuule, kun tuli sellainen idea, -
että haluan järjestää juhlat.
Sinähän, Ahasveros, rakastat juhlia ja juominkeja.
Olen nähnyt, kuinka sinä pitkin vuotta haluat järjestää juhlia.
Rakastan sinua ja meillä on ollut niin mukavaa 6 vuotta yhdessä.
Eikö olisi jo aika meidän juhlia yhdessä?
Sitä paitsi olet saanut todella upean pääministerin.
Nautit ja iloitset siitä, että olet saanut jakaa valtaa -
eikä kaikkea enää tarvitse tehdä yksin. Viisas mies!
Minä oikeastaan haluaisin teille molemmille järjestää juhlat.
Tulkaa! Laitan teille upeat pidot. Tulkaa tänään juhliin!
No, sehän kävi Ahasverokselle. Hän todella rakastaa juhlia.
Jumala aina tietää, -
mitkä ovat ne kohdat, joita pitää käyttää. Mikä on se uoma.
En usko, että Mordokaille olisi ensimmäisenä tullut tämä idea, -
mutta Jumala käytti naista ja sitä kohtaa, -
mikä oli Ahasverokselle ehkä mieluisinta tehtävissään, juhlat.
Niin juhlat ovat jo pitkällä. Ahasveros kysyy: -
Ester, mitä tahdot? Vaikka puolet valtakuntaa saat. Mitä vaan haluat!
Mitä Ester sanoo?
Aivan uskomaton ratkaisu häneltä! Varsinainen nainen!
Hän sanoo: "Ahasveros, näen, että rakastat näitä juhlia. -
Haluan järjestää toisetkin juhlat! -
Uudelleen! -
Sinä ja Haaman, tulkaa uudelleen juhliin!"
Kuningas ehkä jäi vähän miettimään, mitä sillä oikeasti on mielessä...?
Mutta kyllähän hän mielellään tulee juhliin.
Tullaan vaan! Sovitaan näin!
Juhlien jälkeen Haaman menee kotiin.
"Kyllä olenkin melkoinen sankari! Ajattele, vaimoseni! -
Ketään muuta ei ollut siellä juhlissa kuin minä! -
Ei ketään ylimyksistä. Minä olen todella arvostettu. -
Kuningatarkin arvostaa minua. Hän järjesti minulle -
ja kuninkaalle juhlat. -
Kyllä ärsytti, kun tulin sieltä juhlista, -
ja mokoma Mordokai istui siellä portissa. -
Kaikki muut menivät maahan, kun minut näkivät, -
mutta se vain oli kaikessa rauhassa eikä edes pelännyt minua! -
Ihan pelottomasti vaan seisoi siinä. -
Ei merkkiäkään, että kumartaisi minua! -
Minulla ei ole mikään hyvin, niin kauan kuin tuo Mordokai elää.
Ei edes se, että kuningas ja kuningatar halusivat kanssani juhlat.
Ei mitään merkitystä, niin kauan kuin tuo juutalainen kurja elää!
Haluan hänet ja koko kansan nopeasti pois - ennen kaikkea hänet."
Vaimo sanoo siihen, että kummakos tuo on.
Tee pihaan 25 metriä korkea hirsipuu.
Laita Mordokai siihen ennen seuraavia juhlia.
Eihän tuo nyt ole iso juttu.
Sitten saat iloisin mielin juhlia.
Sehän oli tietenkin -
todella mieleinen juttu Haamanille.
Niin hän teetti hirsipuun omaan pihaansa, -
25 metriä korkean.
Jumalalla on aina oma tapansa hoitaa asiat.
Haaman innoissaan -
Mordokain tulevasta tuhosta meni ilman lupaa samaan esipihaan, -
mihin Ester oli vähän aiemmin mennyt.
Hänellä oli ajatuksena, -
että nyt hän saa kuninkaalta luvan laittaa Mordokai hirsipuuhun.
Edellisyönä kuningas ei ollut saanut unta -
ja oli lukenut Aikakirjaa. Sieltä oli löytynyt se, -
että Mordokai on ilmaissut tämän salaliiton.
Hän kyseli palvelijoiltaan siellä yösydännä, -
miten Mordokaille on palkittu se, että minä olen hengissä.
No, ei millään tavalla. Se unohdettiin.
Nyt pitää kyllä Mordokai palkita! Mikähän olisi oikein hyvä tapa?
Kukahan osaisi antaa neuvon?
Samassa hän näkee Haamanin tulevan. Hän on viisas mies.
Hän osaa antaa tähän hyvän neuvon. Niin hän sanoo Haamanille: -
"Mitä on tehtävä miehelle, jota kuningas tahtoo kunnioittaa?"
Haaman ajatteli, että kenellepä muulle sitä kunniaa kuin hänelle.
Mitähän siis haluaisin? Hmmm... Tämä kuulostaisi oikein hyvälle.
"Miehelle, jota kuningas tahtoo kunnioittaa, -
tuotakoon kuninkaallinen puku, johon kuningas on ollut puettuna, -
ja hevonen, jolla kuningas on ratsastanut ja jonka päähän on pantu -
kuninkaallinen kruunu. Puku ja hevonen annettakoon -
jollekin kuninkaan ruhtinaista, ylimyksistä.
Puettakoon siihen mies, jota kuningas tahtoo kunnioittaa, -
ja kuljetettakoon häntä sen hevosen selässä kaupungin torilla -
ja huudettakoon hänen edellänsä: 'Näin tehdään miehelle, -
jota kuningas tahtoo kunnioittaa'."
"Kuningas sanoi Haamanille: 'Hae joutuin puku ja hevonen, -
niinkuin sanoit, -
ja tee näin juutalaiselle Mordokaille, -
joka istuu kuninkaan portissa. Älä jätä tekemättä mitään kaikesta, -
mitä olet puhunut."
Ai, minä? Siis Mordokaille?
Ai, se en ollutkaan minä, jota kuningas haluaa kunnioittaa?
Ai, minun pitäisi pukea hänelle se puku ja kulkea edellä?
Nyt ei kyllä oikein kiinnosta tämä, mutta on varmaan pakko.
Mmmm... Teen sen sitten.
Niin hän kulkee siellä hevosen edessä.
"Polvillenne! Näin tehdään miehelle, -
jota kuningas tahtoo kunnioittaa. Polvillenne! -
Näin tehdään miehelle, jota kuningas tahtoo kunnioittaa."
Aivan hirveät olo Haamannilla!
Hän joutuu kulkemaan palvelijan tavoin -
Mordokain edessä ja kaikki kumartavat Mordokaita, eikä häntä!
Kauhuissaan viimein tehtävän suoritettuaan -
hän on aivan uupunut ja lyöty mies.
Hän menee vaimonsa luo ja sanoo, miten siinä kävi.
Piti saada lupa laittaa Mordokai hirsipuuhun, -
mutta pitikin kulkea sen edessä ja huutaa: -
"Näin tehdään miehelle, jota kuningas tahtoo kunnioittaa."
Vaimo sanoi näyttävän siltä, että Jumala on tuon miehen kanssa.
Sinä et voi mitään hänen menestymiselleen.
Samassa jo tultiin hakemaan häntä juhliin.
Hänen piti jo joutua sinne ihaniin juhliin.
Ei ollut Mordokai hirsipuussa.
Kesken juhlien Ester sanoo näin, -
kun kuningas jälleen kysyy: "Mitä tahdot?"
Näin siis kuningatar sanoo: -
"Jos olen saanut armon sinun silmiesi edessä, kuningas, -
ja jos kuningas hyväksi näkee, niin annettakoon minulle oma henkeni, -
kun sitä pyydän, ja kansani, kun sitä haluan.
Sillä meidät on myyty, minut ja kansani, -
hävitettäviksi, tapettaviksi, tuhottaviksi.
Jos meidät olisi myyty vain orjiksi ja orjattariksi, olisin siitä vaiti, -
sillä sen vaivan takia ei kannattaisi kuningasta vaivata."
Kuka?! Kuka on myynyt?
Kuka haluaa tuhota vaimoni? Ja hänen kansansa?
Ai, olet juutalainen? Oi, en tiennytkään.
Kuka haluaa tuhota? - Se on tuo paha Haaman.
Haamanin päässä kiertää...
Kuningas menee pihalle miettimään, mitä ihmettä minä nyt teen.
Tämä pääministerikö vei minut tähän ansaan -
vaimoni ja hänen kansansa takia? Olen sinetöinyt sen. Mitä tehdä?
Sillä aikaa Haaman menee vuoteelle anomaan armoa Esteriltä, -
joka lepää vuoteella. Siihenkös kuningas tulee.
Ja mitä! Vielä yrität vaimonikin raiskata!
Saman tien hänet viedään huppu päässä pois.
Kun kysytään, mitä tälle on tehtävä, -
niin palvelija sanoo, että siellä on Mordokaita varten hirsipuu.
Nostetaan siihen. Ja sinne Haaman nostettiin.
Ja Mordokai nostettiin pääministerin tehtävään.
Mordokai yhdessä Esterin kanssa sai luvan tehdä uuden lain, -
koska entistä ei voitu kumota. Sen lain turvin -
500 Suusanin linnalaista ja 75 000 muuta, -
jotka olivat Haamanin agitoimia juutalaisten tuhoajia, tapettiin.
Kaikki juutalaiset saivat oikeuden puolustaa itseään, -
ja tuli riemu ja ilo koko juutalaisen kansan ylle.
He riemuitsivat ja tekivät pian päätöksen Purim-juhlan ajasta, -
jolloin piti olla heidän tuhonpäivänsä.
Loppuiäksi säädetään laki, että sitä vietetään -
juutalaisten vapautusjuhlana.
Paljon oli myös niitä, jotka kääntyivät juutalaisiksi tuhon pelossa.
Juutalaisilla oli onni, ilo, riemu ja kunnia.
Siitä vielä noin 8 vuotta Ester eli kuningattarena.
Ahasveroksen jälkeen tuli hänen poikansa, joka oli Vastin poika.
Leskikuningatar Vastista todennäköisesti tuli kuningatar.
Voimme vain kuvitella, mitä noin 40-vuotiaalle Esterille tapahtui.
Joka tapauksessa hänen kuningatar- aikansa päättyi.
Sinä TV7:n katsoja voit tukea -
tämän ohjelman tuotantoa soittamalla numeroon -
0600-10177.
Puhelun hinta on noin 12 euroa.
Voit antaa tukesi myös pankkitilin kautta, joka näkyy kuvaruudussa.
Muistathan käyttää ruudussa näkyvää viitenumeroa, -
niin tukesi kohdistuu juuri tämän ohjelman tuotantoon.
Lämmin kiitos tuestasi!
Tekstitys: Tuula-Riitta Virrankare